Brian Shimer

Brian Lee Shimer (s. 20. huhtikuuta 1962 Naples, Florida) on yhdysvaltalainen rattikelkkailija ja olympiamitalisti. Shimer kilpaili viisissä talviolympialaisissa (1988–2002) ja voitti viimeisessä kisassaan olympiapronssia neljän miehen kilpailussa Salt Lake Cityssä 2002. Hän lopetti vuonna 1985 alkaneen kilpauransa kisojen jälkeen.

Calgaryssa 1988 Shimer oli nelimiehiskilpailun kuudestoista, Albertvillessä 1992 kahden miehen kilpailussa seitsemäs ja Lillehammerissa 1994 kolmastoista sekä Naganossa 1998 kahden miehen luokassa kymmenes ja neljän miehen viides. 2002 hän oli kahden miehen kisassa yhdeksäs.

MM-kisoissa St. Moritzissa 1997 hän oli kahden miehen kisassa pronssilla, neljän miehen joukkueessa hän otti pronssia 1993 (Igls) ja 1997. Maailmancupin hän on voittanut vuonna 1993.

Aiheesta muualla 
 

Yhdysvaltalaiset olympiamitalistit
Yhdysvaltalaiset rattikelkkailijat
Vuonna 1962 syntyneet
Elävät henkilöt